Nova edició de ‘MercaOrigen’ en el mercat de Sagunt amb productes artesans, cultura i art en directe
30 de novembre 2017

![](/media/aykmhgni/03-verduras_cuerpo.jpg)  
  

Com cada dissabte de matí, este 2 de desembre _MercaOrigen_ torna al mercat municipal de Sagunt. S’oferirà una bona diversitat de productes artesanals com ara oli de Viver, confitures, patés, cerveses artesanals, verdures ecològiques de l’Horta, joieria, cosmètica, etc. Es tracta de productes frescos i de qualitat comprats directament als productors. A més a més, continua l’oferta de cultura i art en directe, en este cas els assistents podran gaudir amb la participació d’artistes de la nostra localitat.

Durant tot el matí es tornarà a repetir el taller de ceràmica tradicional oriental emprant la tècnica de cocció en directe ‘Rakú’. El públic assistent tindrà la possibilitat de decorar les seus peces úniques i emportar-se-les a casa com a record d’este dia. Els interessats poden trobar més informació sobre esta tècnica a [es.wikipedia.org/wiki/raku](https://es.wikipedia.org/wiki/raku).

![](/media/2nkdrl3d/03-pieza-terminada_2_cuerpo.jpg)  
  

Per la part musical comptarem amb la presència de _Th__e Moody Sun_, grup que farà versions de música dels 70, 80 i 90. Tocaran cançons d’Eric Clapton, Tina Turner, _Th__e Beatles_...  També assistirà a la cita l’artista Nina Aranda, que presentarà el seu nou EP “Piel”. Les actuacions musicals acompanyades de _DJ Couldyouberos_ començaran a les 12 hores.

Els organitzadors inviten tota la ciutadania a anar a gaudir del dissabte en família comprant directament a productors i artesans, a més de gaudir de música i cultura en directe.​

  

![](/media/41hfcblm/03-cartel_2_diciembre_cuerpo.jpg)  

​

*   [](http://www.facebook.com/sharer.php?u=https://aytosagunto.es/va/actualitat/nova-edicio-de-mercaorigen-en-el-mercat-de-sagunt-amb-productes-artesans-cultura-i-art-en-directe/ "Facebook")
*   [](http://twitter.com/share?url=https://aytosagunto.es/va/actualitat/nova-edicio-de-mercaorigen-en-el-mercat-de-sagunt-amb-productes-artesans-cultura-i-art-en-directe/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nova-edicio-de-mercaorigen-en-el-mercat-de-sagunt-amb-productes-artesans-cultura-i-art-en-directe/ "Linked In")
*   [](mailto:?body=https://aytosagunto.es/va/actualitat/nova-edicio-de-mercaorigen-en-el-mercat-de-sagunt-amb-productes-artesans-cultura-i-art-en-directe/)